Šance (Vrbovce)

Domaro ŠanceMagdalena Sodomková: Neměli jsme se dělit, míní u hranic. MF Dnes, 28. 12. 2007, str. A9  (ankaŭ Na Šancích, antaŭe U Sabotů, antaŭe slovake Sabotovci) estas parto de municipo Vrbovce en slovaka distrikto Myjava. Ĝi situas en montaro Blankaj Karpatoj en valo de rivero Teplica. Ĝi situas sur vojkruciĝo de ŝoseoj de la dua klaso numero II/499 kaj II/500, troviĝas ĉi tie fervoja stacio Vrbovce.

Kvankam la domaro apartenas al Slovakio, historie ĝi apartenis al Moravio kaj ĝis la 24-a de julio 1997 ĝi apartenis al moravia municipo Javorník. En la domaro okazis referendumo, en kiu plimulto de loĝantoj elparolis sin por aparteni al Slovakio. Poste ĝi estis la 25-a de julio 1997 komune kun pluaj kelkaj parceloj en Ĉeĥio alligita al Slovakio surbaze de interŝtata kontrakto pro interŝanĝo por la slovaka parto de domaro Sidonie kaj kelkaj pluaj parceloj, kio kaŭzis siatempe grandajn politikajn kontraŭdirojn kaj kontraŭ la alligo al Slovakio staris sin ankaŭ parto de domaro U Sabotů. En septembro de 1998 la domaro U Sabotů estis alinomita al la nuntempa nomo Šance. La nova ŝtatlimo ĉi tie kreas kojnon direktanta sur montoselo internen de la teritorio de Ĉeĥa respubliko. Ĉe la pinto de la kojno en la selo troviĝas fervoja stacio Vrbovce, malproksima de la propra Vrbovce proksimume 4,5 km.

Tra la selo kondukas slovaka ŝoseo II/500 de Senica kaj Vrbovce, al kiu ligas la ĉeĥa ŝoseo I/71 ĝis Javorník. Proksime de la domaro al la ŝoseo II/500 aliĝas slovaka ŝoseo II/499 el Myjava. El Myjava ĝis   Javorník kondukas ankaŭ fervojlinio, sur la ĉeĥa teritorio sub numero 343. Ĉirkaŭ la fervoja stacio Vrbovce kondukas du markitaj turismaj vojoj,  blua kaj  ruĝa; ambaŭ transiras el Ĉeĥio en Slovakion.

 Pluaj fotoj 

 Rilataj artikoloj 
 Pereo de Ĉeĥoslovakio
 Landlimo de Ĉeĥio kaj Slovakio 

Referencoj

Kategorio:Domaroj en Slovakio
Kategorio:Vrbovce
Kategorio:Limaj disputoj
Kategorio:Setlejoj sur landlimo de Ĉeĥio kaj Slovakio
Kategorio:Setlejoj en Blankaj Karpatoj 
Kategorio:Ĉeĥaj historiaj teritorioj